Publication: Magyar Közlöny
Issue: MK-2005-26 (Year: 2005, Number: 26)
Era: 2004-2010
Section: a 2/2005. (III. 1.) OM rendelethez
Paragraph Index: 408

d) A halmozottan fogyatékos látássérült gyermekek esetében a látás hiányán vagy különbözõ mértékû csökkenésén kívül még más, testi, érzékszervi vagy értelmi sérülés is nehezíti a fejlesztés lehetõségét, amely döntõen a látássérültek pedagógiája és a társuló fogyatékosság gyógypedagógiai módszereinek kombinációival történik. Az eredményességet a döntõen egyéni vagy kiscsoportos szervezés biztosítja. Ez gyógypedagógiai óvodai ellátásban valósulhat meg. Abban az esetben, amikor az enyhébb látási sérülésekhez enyhébb fogyatékosságok csatlakoznak, akkor az integrált óvodai nevelés is lehet eredményes. 2.3. A súlyosan hallássérült – siket – és enyhébben hallássérült – nagyothalló – gyermek A súlyosan hallássérült – siket – és enyhébben hallássérült – nagyothalló – gyermekek hallásvesztesége a fõbb beszédfrekvenciákon olyan mértékû, hogy ennek következtében a beszédnek hallás útján történõ megértésére nem, vagy csak részben képesek. A halláskárosodás miatt – az állapot fennmaradása esetén – a beszédkommunikációban az érthetõ ejtés teljesen elmarad, vagy erõsen sérül. Fentiek miatt korlátozott a nyelvi alapokon történõ fogalmi gondolkodás kialakulása, aminek következtében módosul a gyermek megismerõ tevékenysége, esetenként egész személyisége megváltozhat. A legkorábbi életkortól alkalmazott orvosi-egészségügyi és speciális pedagógiai ellátás együttes alkalmazása megvalósításával a súlyos következmények csökkenthetõk. A megfelelõ otológiai, audiológiai gondozás, a korszerû hallókészülékkel történõ ellátás és hallásjavító mûtétek mellett a speciális pedagógiai segítség eredményeként a gyermek óvodás életkorára elérhetõ, hogy a súlyos fokban hallássérült (siket) kisgyermek jelzi a hang érzékelését. Képes lesz az emberi hang kommunikációs funkciójának felismerésére. A beszédhallás fejlõdésével és a szájra irányultság kialakulásával párhuzamosan tudatos hangadásra képessé válik. Megindul a passzív és aktív szókincs fejlõ- 2005/26. szám dése, akusztikusan is körvonalazódnak az elsõ aktív szavak. Mindez a szülõk folyamatos közremûködését és együttmûködését is igényli. Megkülönböztetett figyelmet kell fordítani a súlyosan hallássérült szülõk gyermekeire. Nagy részük használja a jelkommunikációt vagy annak elemeit, mint kifejezõeszközt. Kívánatos, hogy a (gyógy)pedagógus oly mértékben legyen jártas a jelnyelv használatában, hogy azt, valamint az ujj-abc-t szükség esetén fel tudja használni a gyermekekkel való kommunikációban és a hallássérült szülõkkel való érintkezésben. Az enyhébben hallássérült (nagyothalló) és a korai életkorban cochlea implantált kisgyermekek képessé válnak a hallásra épített kommunikációra. A nyelvi és pszichoszociális fejlettség kedvezõ esetben olyan szintû lehet az óvodás kor kezdetére, hogy a hallássérült kisgyermekek egy része további speciális segítséggel halló társaival együtt vehet részt óvodai nevelésben. A hallássérült gyermekek óvodai nevelésének központi feladata – a korai pedagógiai és audiológiai gondozásra építve – a nyelvi kommunikáció megalapozása, megindítása, fejlesztése. A fejlesztés eredményességét döntõen meghatározza, hogy a gyermek az óvodába lépés idõszakában milyen beszédmegértési, beszédkészenléti állapotban van. Ez függ a hallásállapottól és a beszéd kialakulását egyénenként is nagymértékben és eltérõ módon befolyásoló egyéb tényezõktõl (például mentális állapot, szociokulturális környezet stb.). Az anyanyelvi-kommunikációs fejlesztés az óvoda egész napi tevékenységében megjelenik. Minden, a szocializációt hatékonyan segítõ munkajellegû tevékenységbe be kell vonni a hallássérült gyermekeket. A fejlesztés feladatai:

Source: https://magyarkozlony.hu/hivatalos-lapok/6702cd59a0223d5a20bab96392859feb32958641/dokumentumok/12d79524655fe860f9d0ae7a1240eefac4ca9e04/letoltes